
Πέμπτη, 25 Ιουνίου 2026

ΔΕΛΤΙΟ ΤΥΠΟΥ

Σύλληψη αλλοδαπού στην Ηγουμενίτσα - Συνέχεια ενημέρωσης αναφορικά με τον εντοπισμό 46 αλλοδαπών στη Γαύδο – Εντοπισμός 44 αλλοδαπών στους Καλούς Λιμένες – Παροχή συνδρομής σε κολυμβήτρια στη θαλάσσια περιοχή Καβουρίου Αττικής – Ανεύρεση όπλου στον Ωρωπό

Τις μεσημβρινές ώρες σήμερα, συνελήφθη ένας 29χρονος αλλοδαπός (υπήκοος Λευκορωσίας), για παράβαση του άρθρου 216 του Π.Κ. «Πλαστογραφία» και του άρθρου 394 του Π.Κ. «Αποδοχή και διάθεση προϊόντων εγκλήματος» από στελέχη του Γραφείου Ασφάλειας της Λιμενικής Αρχής Ηγουμενίτσας, με τη συνδρομή στελεχών της Περιφερειακής Ομάδας Δίωξης Ναρκωτικών (ΠΟΔΙΝ) και της ομάδας Κ9 της οικείας Λιμενικής Αρχής.
Συγκεκριμένα, σε έλεγχο που πραγματοποιήθηκε σε Ι.Χ.Ε. όχημα με οδηγό τον 29χρονο κατά την αποβίβασή του από επιβατηγό – οχηματαγωγό πλοίο προερχόμενο από την Ιταλία, στον λιμένα εξωτερικού της Ηγουμενίτσας, διαπιστώθηκε ότι ο αναγραφόμενος αριθμός πλαισίου του οχήματος, καθώς και το σχετικό αναγνωριστικό ταμπελάκι στο εσωτερικό του ήταν πλαστά. Επιπλέον, διαπιστώθηκε ότι η άδεια και οι πινακίδες κυκλοφορίας που επέδειξε ο 29χρονος ήταν πλαστές, ενώ σε περαιτέρω έρευνα βρέθηκε επιμελώς κρυμμένη στα προσωπικά του αντικείμενα ακόμα μία πλαστή άδεια κυκλοφορίας οχήματος από τη Λευκορωσία.
Κατόπιν ελέγχου και καταχώρισης του πραγματικού αριθμού πλαισίου στις βάσεις δεδομένων SIS RECAST και INTERPOL, προέκυψε ότι το εν λόγω όχημα είχε δηλωθεί ως κλεμμένο από τις Ιταλικές Αρχές.
Από το Κεντρικό Λιμεναρχείο Ηγουμενίτσας που διενεργεί την προανάκριση, κατασχέθηκε το Ι.Χ.Ε. όχημα, το οποίο πρόκειται να παραδοθεί στο Τελωνείο Ηγουμενίτσας, καθώς και οι πλαστές πινακίδες και οι πλαστές άδειες κυκλοφορίας 
Διαθέσιμο φωτογραφικό υλικό αναρτήθηκε στην ιστοσελίδα www.hcg.gr.

*****

Συνέχεια ενημέρωσης:
Αναφορικά με τον εντοπισμό 46 αλλοδαπών, στην παραλία «ΤΡΥΠΗΤΗ» της Γαύδου τις μεσημβρινές ώρες χθες, συνελήφθη ένας 22χρονος αλλοδαπός (υπήκοος Ν. Σουδάν) εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής.

*****

Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων για τον εντοπισμό αλλοδαπών στο αλιευτικό καταφύγιο της Λούτρας, οι οποίοι είχαν αποβιβαστεί από πνευστή λέμβο. Στην περιοχή έσπευσαν στελέχη της Λιμενικής Αρχής των Καλών Λιμένων, όπου εντόπισαν σαράντα τέσσερις αλλοδαπούς (33 άνδρες, 1 γυναίκα και 10 ανήλικους), οι οποίοι οδηγήθηκαν με λεωφορείο συνοδεία στελεχών του Α.Τ. Αστερούσιων στο λιμάνι του Ηρακλείου. Από το Κεντρικό Λιμεναρχείο Ηρακλείου που διενεργεί την προανάκριση, κατασχέθηκε ένας εξωλέμβιος κινητήρας, ενώ η λέμβος καταστράφηκε.

*****

Τις μεσημβρινές ώρες σήμερα, ενημερώθηκε η Λιμενική Αρχή του Σαρωνικού, από ναυαγοσώστη της θαλάσσιας περιοχής Μεγάλου Καβουρίου, για περιστατικό παρασυρόμενης κολυμβήτριας με φουσκωτό στρώμα θαλάσσης. Αμέσως, ενεργοποιήθηκε το τοπικό σχέδιο έκτακτης ανάγκης της περιοχής και απέπλευσε περιπολικό σκάφος Λ.Σ.-ΕΛ.ΑΚΤ. (ΠΛΣ), ενώ ενημερώθηκε η πλησιέστερη επιχείρηση εκμίσθωσης θαλάσσιων μέσων αναψυχής. Η 34χρονη αλλοδαπή κολυμβήτρια εντοπίστηκε και περισυλλέχθηκε από το ΠΛΣ, ενώ κοντά της εντοπίστηκε επίσης και η ναυαγοσώστρια, η οποία είχε κολυμπήσει από την ακτή για να παράσχει συνδρομή στην 34χρονη. Οι δύο γυναίκες μεταφέρθηκαν, καλά στην υγεία τους, στην πλαζ Α΄ Αλίπεδο Βούλας με τη συνδρομή σκάφους επιχείρησης εκμίσθωσης θαλάσσιων μέσων αναψυχής.

Διαθέσιμο οπτικοακουστικό υλικό αναρτήθηκε στην ιστοσελίδα www.hcg.gr.
*****

Τις μεσημβρινές ώρες σήμερα, ενημερώθηκε η Λιμενική Αρχή του Ωρωπού από ιδιώτη για την ανεύρεση ενός όπλου, στη θαλάσσια περιοχή Μαρκοπούλου Ωρωπού Αττικής Νότιου Ευβοϊκού κόλπου. Πρόκειται για μακρύκαννο πυροβόλο όπλο (κυνηγετική καραμπίνα), το οποίο φέρει εκτεταμένα ίχνη οξείδωσης και διάβρωσης. Από το Α’ Λιμενικό Τμήμα Ωρωπού του Κεντρικού Λιμεναρχείου Χαλκίδας που διενεργεί την προανάκριση, κατασχέθηκε το όπλο, το οποίο πρόκειται να αποσταλεί στο τμήμα εργαστηρίων πυροβόλων όπλων της Ελληνικής Αστυνομίας, για περαιτέρω έρευνα.

Δευτέρα, 22 Ιουνίου 2026



ΔΕΛΤΙΟ ΤΥΠΟΥ



Σύλληψη 44χρονου αλλοδαπού για ναρκωτικά στην Αθήνα 

	

Πρωινές ώρες χθες, στελέχη του Γραφείου Ασφάλειας του Κεντρικού Λιμεναρχείου Ελευσίνας, προέβησαν στη σύλληψη ενός 44χρονου αλλοδαπού για παράβαση του Νόμου 4139/2013 «Περί εξαρτησιογόνων ουσιών».

Ειδικότερα, κατόπιν αξιοποίησης πληροφοριών για τη δράση ατόμου που δραστηριοποιείται συστηματικά στη διακίνηση-εμπορία ναρκωτικών ουσιών, ταυτοποιήθηκε υπήκοος Ιράν και εντοπίστηκε ο χώρος απόκρυψης (καβάντζα) στην οικία του σε περιοχή της Αθήνας. Σε έρευνα που διενεργήθηκε, παρουσία εισαγγελικού λειτουργού, από τα ανωτέρω στελέχη σε συνεργασία με την Περιφερειακή Ομάδα Δίωξης Ναρκωτικών (Π.Ο.ΔΙ.Ν.) του Κεντρικού Λιμεναρχείου Ραφήνας, του σκύλου ανίχνευσης ναρκωτικών ουσιών Λ.Σ.-ΕΛ.ΑΚΤ. «ΡΑΝΤΟ» και της Ειδικής Ομάδας Επιχειρήσεων Πειραιά (Ε.Ο.Ε.Π.) της οικείας Λιμενικής Αρχής, ανευρέθησαν και κατασχέθηκαν τα κάτωθι:

· δύο (02) αυτοσχέδιες συσκευασίες, περιέχουσες κρυσταλλική μεθαμφεταμίνη συνολικού μικτού βάρους τετρακοσίων τριάντα έξι γραμμαρίων και δύο δεκάτων του γραμμαρίου (436,2 γρ.).

· πλήθος κενών συσκευασιών επιμερισμού για τη διακίνηση δόσεων της κρυσταλλικής μεθαμφεταμίνης,

· ένας (01) μεταλλικός τρίφτης με υπολείμματα κάνναβης,

· δύο (02) συσκευές αποθήκευσης δεδομένων (usb sticks)και

· μία συσκευή κινητής τηλεφωνίας.

Η αξία της κατασχεθείσας ναρκωτικής ουσίας εκτιμάται ότι ανέρχεται στο ποσό των έξι χιλιάδων πεντακοσίων σαράντα ευρώ (6.540€).

Προανάκριση διενεργείται από το Κεντρικό Λιμεναρχείο Ελευσίνας.

Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr





Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr

0622429

image2.png







image3.png







image1.emf

0615407.docx




0615407.docx

 (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)[image: ][image: ]


[image: ]


Δευτέρα, 15 Ιουνίου 2026





Δευτέρα ,15 Ιουνίου 2026





ΔΕΛΤΙΟ ΤΥΠΟΥ





Θάνατος γυναίκας στο Αγκίστρι – Εντοπισμός και διάσωση 28 αλλοδαπών και σύλληψη του αλλοδαπού διακινητή τους νότια της Γαύδου – Τραυματισμός εργαζομένου στο Πέραμα –Έρευνες προς εντοπισμό αγνοούμενου κολυμβητή και εντοπισμός του στη Θάσο - Διακομιδές ασθενών





Τις πρωινές ώρες σήμερα, ενημερώθηκε η Λιμενική Αρχή του Αγκιστρίου ότι μία 65χρονη ημεδαπή ανασύρθηκε χωρίς τις αισθήσεις τις από την παραλία του Μεγαλοχωρίου. Στην γυναίκα αρχικά παρασχέθηκαν οι πρώτες βοήθειες με τη μέθοδο της καρδιοαναπνευστικής αναζωογόνησης (ΚΑΡΠΑ) από στέλεχος του Αστυνομικού Σταθμού Αγκιστρίου καθώς και του αγροτικού ιατρού, ενώ στη συνέχεια διακομίστηκε στο αγροτικό ιατρείο, όπου διαπιστώθηκε ο θάνατός της. Από το Λιμεναρχείο Αίγινας που διενεργεί τη προανάκριση, παραγγέλθηκε η διενέργεια νεκροψίας νεκροτομής στην Ιατροδικαστική Υπηρεσία Πειραιά.





*****





Τις μεσημβρινές ώρες χθες, ενημερώθηκαν οι Λιμενικές Αρχές της Παλαιόχωρας, της Χώρας Σφακίων και της Γαύδου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την ύπαρξη μίας λέμβου με αλλοδαπούς επιβαίνοντες σε δυσχερή θέση, στη θαλάσσια περιοχή νότια της Γαύδου. Οι 29 αλλοδαποί (28 άνδρες και 1 γυναίκα) περισυλλέχθηκαν από ένα παραπλέον δεξαμενόπλοιο (Δ/Ξ) σημαίας Δανίας και ακολούθως, τις μεσημβρινές ώρες σήμερα, αποβιβάστηκαν με ασφάλεια στο λιμάνι της Σούδας. Στη συνέχεια, οδηγήθηκαν σε προσωρινό χώρο φιλοξενίας στην Αγυιά Χανίων, συνοδεία στελεχών Λ.Σ.-ΕΛ.ΑΚΤ. Από το Κεντρικό Λιμεναρχείο Χανίων που διενεργεί την προανάκριση, συνελήφθη ένας 26χρονος αλλοδαπός (υπήκοος νοτίου Σουδάν) εκ των ανωτέρω, για παράβαση του Ν.3386/2005 «Παράνομη Είσοδος στη χώρα», του Ν. 5038/2023 «Διευκόλυνση», του Ν.5275/26 «Προώθηση πολιτικών νόμιμης μετανάστευσης» και του άρθρου 306 Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. 





*****





Τις πρωινές ώρες σήμερα, ενημερώθηκε η Λιμενική Αρχή του Κερατσινίου για τον τραυματισμό ενός 38χρονου αλλοδαπού (υπηκόου Πακιστάν), οδηγού ιδιωτικής μεταφορικής εταιρείας, εντός της λιμενικής εγκατάστασης του Σταθμού Εμπορευματοκιβωτίων στο Ικόνιο Κερατσινίου. Συγκεκριμένα, κατά τη διαδικασία ανύψωσης έμφορτου εμπορευματοκιβωτίου από ανυψωτικό μηχάνημα, το φορτηγό όχημα ανασηκώθηκε μαζί με το εμπορευματοκιβώτιο, με αποτέλεσμα τον τραυματισμό του 38χρονου οδηγού του στο πόδι. Ο τραυματίας διακομίστηκε με ασθενοφόρο όχημα του ΕΚΑΒ στο Πανεπιστημιακό Γενικό Νοσοκομείο «ΑΤΤΙΚΟΝ» για την παροχή ιατρικής περίθαλψης. Από το Β’ Λιμενικό Τμήμα Κερατσινίου του Κεντρικού Λιμεναρχείου Πειραιά που διενεργεί την προανάκριση, συνελήφθη ο 48χρονος ημεδαπός χειριστής του ανυψωτικού μηχανήματος για παράβαση του άρθρου 314 του Π.Κ. «Σωματική βλάβη από αμέλεια».








*****





Τις μεσημβρινές ώρες σήμερα, ενημερώθηκαν οι Λιμενικές Αρχές της Καβάλας και της Θάσου για περιστατικό αγνοούμενου 23χρονου αλλοδαπού (υπήκοος Βουλγαρίας) κολυμβητή, στη θαλάσσια περιοχή παραλίας Παραδείσου της Θάσου. Στο σημείο μετέβησαν ένα Περιπολικό σκάφος Λ.Σ. - ΕΛ.ΑΚΤ. (ΠΛΣ), ένα όχημα Λ.Σ. - ΕΛ.ΑΚΤ. από ξηράς, καθώς και το ιδιωτικό σκάφος «ΣΚΙ» Λ. Καβάλας 3153, το οποίο εντόπισε τον 23χρονο να κολυμπάει στη θάλασσα, χωρίς να διατρέχει κάποιον κίνδυνο. Στη συνέχεια, περισυλλέχθηκε και μεταφέρθηκε με ασφάλεια στην ακτή, με την συνδρομή του ΠΛΣ. 





*****





Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:


-50χρονου, από το λιμάνι της Ιεράς Μονής Γρηγορίου Α.Ο. στο λιμάνι της Ουρανούπολης, με Περιπολικό σκάφος Λ.Σ.-ΕΛ.ΑΚΤ.,


-47χρονης, από το λιμάνι της Πάρου στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ ΙΙ» Ν. Νάξου 57,


-78χρονου, από το λιμάνι της Σκιάθου στο λιμάνι του Βόλου, με το Ε/Γ-Α/Ψ «ΑΘΩΣ» Ν. Σπετσών 323,


-65χρονου, από το λιμάνι της Αίγινας στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ.,


-08χρονου, από το λιμάνι της Σκοπέλου στο λιμάνι του Βόλου, με Περιπολικό σκάφος Λ.Σ.-ΕΛ.ΑΚΤ.,


-78χρονου, από το λιμάνι της Λέρου στο λιμάνι της Καλύμνου, με Περιπολικό σκάφος Λ.Σ.-ΕΛ.ΑΚΤ.,


-63χρονου, από το λιμάνι των Φούρνων στο λιμάνι Καρλοβασίου, με το Ε/Γ-Ο/Γ «ΜΕΓΑΛΟΧΑΡΗ» Ν.Π. 12577

